
На основу члана 21. Одлуке о градским управама, Програма коришћења  средстава из буџета за доделу студентских стипендија којег је донело Градско веће Града Сремска Митровица под бројем  451-35/2017-III дана 10.10.2017. године  и Одлуке о расписивању јавног конкурса за доделу студентских стипендија 
бр. 451-37/2017-XII од  11.10.2016. године 

Град Сремска Митровица
Градска управа за образовање 

ОБЈАВЉУЈЕ

КОНКУРС

ЗА ДОДЕЛУ СТУДЕНТСКИХ СТИПЕНДИЈА

             најбољим студентима на факултетима и Високим школама чији је оснивач Република Србија за период октобар 2017. године - јул 2018. године, и то:
· за студенте основних академских и мастер студија из свих студијских области на факултетима, у фиксном нето новчаном месечном износу од 11.000,00 (једанаестхиљада) динара по студенту  и 
· за студенте основних струковних и специјалистичких студија Високих техничких и машинских школа (доле наведених студијских модула и програма) у фиксном нето новчаном месечном износу од 9.000,00 (деветхиљада) динара по студенту
 . 
	Конкурс се објављује у „Сремским новинама“ и на сајту Града Сремска Митровица под назнаком ДОКУМЕНТА/КОНКУРСИ.

	Почетак конкурса: 11.10.2017.године
	Рок трајања:  15 дана
	Крај конкурса: 25.10.2017. године

Стипендије се додељују студентима од друге до пете године основних академских и мастер студија који су први пут уписани у школску 2017/2018. годину, начин финансирања-буџет,  и то:
· ДРУГА ГОДИНА –  стипендије из свих студијских области,
· ТРЕЋА ГОДИНА –  стипендије из свих студијских области,
· ЧЕТВРТА ГОДИНА –  стипендије из свих студијских области,
· ПЕТА ГОДИНА (односно ШЕСТА) [footnoteRef:2]  –  стипендије из свих студијских области. [2:  за факултете чије студије трају шест година

] 








Стипендије се додељују студентима од друге до пете године основних и специјалистичких струковних студија Високих техничких и машинских школа односно школа електротехнике и рачунара који су први пут уписани у школску 2017/2018. годину, начин финансирања-буџет, и то из следећих студијских модула и програма:

Основне струковне студије – први ниво:
· Машинство
· Машинско инжењерство
· Производно машинство и рачунарске технологије
· Електротехника
· Информационе технологије
· Електронско пословање
· Аутоматика 
· Аутоматика и системи управљања возилима
· Електроника 
· Електроника и телекомуникације
· Инжењерски менаџмент

	Специјалистичке струковне студије – други ниво:
· Машинство
· Електроника 
· Мехатроника
· Технологије
· Инжењерски менаџмент

      ОСНОВНИ УСЛОВИ КОЈЕ КАНДИДАТИ ТРЕБА ДА ИСПУЊАВАЈУ:

-  да су држављани Србије или да имају статус избеглице,
-  да имају пребивалиште на територији града Сремска Митровица у трајању од најмање 6 (шест) месеци, или боравиште у истом трајању - за лица која имају статус избеглице,
-  да до краја текуће календарске године нису навршили 26 година живота,
- да су уписали било коју годину основних или мастер студија, односно основних струковних или специјалистичких  струковних студија изузев прве у школској 2017/2018. години,
      -   да је просечна оцена најмање 9,50 - за све претходне године основних академских
           студија, а за мастер студије обједињене све претходне  године основних студија, 
	 -  да је просечна оцена најмање 9,50 - за све претходне године основних струковних
          студија, а за специјалистичке студије обједињене све претходне године  основних 
          струковних студија,
-  да су до затварања расписаног Конкурса положили све испите из претходно
   уписаних година.

   
            ДОСТАВЉАЊЕ ДОКУМЕНТАЦИЈЕ:

· образац пријаве (налази се на сајту града www.sremskamitrovica.rs),
· кратку биографију (обавезно адреса и контакт телефон),
· потврду о упису у школску 2017/2018. годину студија, 
· потврду факултета о положеним испитима и  просечној оцени студирања,
· уверење о држављанству, 
· фотокопију личне карте, односно документ којим се доказује статус избеглице,
· потврду из банке о текућем рачуну студента или фотокопију картице текућег рачуна.


            Пријаву, на предвиђеном обрасцу, са пратећом документацијом Комисија разматра и оцењује испуњеност свих услова прописаних овим Конкурсом, у року од 7 (седам) дана од дана завршетка Конкурса.
            Неблаговремене пријаве се неће ни разматрати.
            Ако пријава није комплетна, Комисија је одбацује као непотпуну и о томе студенту доставља образложено обавештење у року од 5 (пет) дана од дана разматрања.
            Ако подносилац пријаве не испуњава услове прописане овим Конкурсом, Комисија одбацује пријаву као недопуштену и о томе студенту доставља образложено обавештење у року од  5 (пет) дана од дана разматрања.
            За студенте чије су пријаве благовремене, потпуне и допуштене, Комисија доставља начелнику Градске управе ранг-листе свих који испуњавају услове, по годинама студија.             
О додели студентских стипендија учесницима Конкурса начелник Градске управе ће одлучити решењем у року од 7 (седам) дана од дана пријема ранг-листе од стране Комисије.
Учесници у поступку доделе студентских стипендија имају право приговора.
Против решења учесник Конкурса може поднети приговор Градском већу у року од 5 (пет) дана од дана пријема решења.
На основу коначног решења о додели студентских стипендија закључује се Уговор о стипендирању са студентом.
Стипендисти не могу истовремено бити и корисници стипендија које додељују Министарство просвете, науке и технолошког развоја Републике Србије, Фонд за младе таленте Министарства омладине и спорта Републике Србије или Републичког фонда за развој научног и уметничког подмлатка.
       
ПРИЈАВЕ СЕ ДОСТАВЉАЈУ НА АДРЕСУ:

ГРАД СРЕМСКА МИТРОВИЦА
 ГРАДСКА УПРАВА ЗА ОБРАЗОВАЊЕ
улица Светог Димитрија бр. 13
22000 Сремска Митровица
са назнаком „Јавни Конкурс за доделу студентских стипендија“
лично или путем поште

Додатне информације у вези јавног Конкурса могу се добити лично, у згради Градске управе канцеларија бр. 19 

КОНКУРС ЈЕ ОТВОРЕН ДО 25. ОКТОБРА 2017. ГОДИНЕ

